Dewleta tirke ya îşxalkere herêmanê Rojawanî bi giranî û bêmabên dana bombayan ver. Dewleta îşxalkere saete 11.00 de dewê Ûm Hoş û Wehşîye yê Şehba dayî bombayan ver.
Meclîsê Leşkerî yê Minbicî zî da zanayene ke artêşa tirke ya îşxalkere nê 3 rojan de dewê Hoşeriyê, Tûxar, Mihsenlî, Um Cilûd, Seyade û Yalinlî pê hawan û çekanê giranan dayî bombayan ver, vera dewanê Tûxar, Hoşeriyê, Yaşilî û Şêx Nasirî 41 topî erzîyayî. Meclîsî pare kerd ke dewleta tirke armanc kena ke pê nê hêrişan aramî, îstîkrar û cuya komelkîye çin bikera.
Qezaya Cindirêsî ya Efrînî de îstîxbaratê tirkan MÎTî ciwanê bi nameyê Nîzar Mihemed Bozan (25) ame remnayene.
